[{"text_idx": "#000004", "text": "Siin on selline su\u0308steem, et kooli minnakse sel aastal, mil saadakse kuueseks. Aasta alguses su\u0308ndinud lastel on selles mo\u0303ttes eelis, et nad on septembriks juba \"pooleseitsmesed\", samas kui detsembribeebid viieselt kooliju\u0308tsiks hakkavad ja alles kolm-neli kuud hiljem kuueseks saavad."}, {"text_idx": "#000006", "text": "Ko\u0303ik vigastused on siin va\u0308ga korralikult dokumenteeritud. Kui lapsele on pa\u0308eva jooksul mingi kriim vo\u0303i sinikas tekkinud, ta\u0308idab lasteaed paberi, kus kirjutatakse ta\u0308pselt lahti, mis juhtus, mis seeja\u0308rel ette vo\u0303eti ja kui kaua laps nuttis. Ta\u0308idab see o\u0303petaja, kes juhtunut pealt na\u0308gi, allkirja peab andma ka juhataja ja lapsevanem. Nii et kui midagi on toimunud, saab sellest lapsele ja\u0308rele minnes kohe teada, sest paber pannakse nina alla. Ka selle lapse vanemad, kes o\u0303nnetuse po\u0303hjustas, peavad samalaadse paberi allkirjastama, et nad teaksid, millega nende ja\u0308reltulija hakkama sai. Samas vanematele muidugi ei o\u0308elda, milline laps see oli, kes sinu omale liiga tegi vo\u0303i millisele sinu oma ku\u0308u\u0308ned na\u0308kku lo\u0303i."}, {"text_idx": "#000007", "text": "Aga siis tuli veebruar ja selgus, et keset aastat pole nu\u0308u\u0308dseks kolmesele Oscarile kohta vo\u0303tta. Ja lihtsalt niisama ei saa va\u0308iksemate ru\u0308hma edasi ja\u0308a\u0308da, selleks peab lasteaed mingile vastavale ametile taotluse esitama, leidma po\u0303hjendused, miks on lapsel pikendust vaja ning ootama, et taotlus rahuldataks. Saimegi pikenduse neljaks kuuks. Aga ka juunis, mil pikendus la\u0308bi saab, ei ole kohta paistmas, vaid alles septembris kui suuremate ru\u0308hmast kooli liigutakse. O\u0303nneks lubas meie supertore lapsehoidja, kellega koroona to\u0303ttu talveks pausi tegime, et tuleb suvel appi ja viib teda mo\u0303ned korrad na\u0308dalas ma\u0308nguva\u0308ljakutele ja randa. Nii et pole hullu miskit!"}, {"text_idx": "#000008", "text": "Vo\u0303o\u0303rsil elamine on selles mo\u0303ttes huvitav, et ei oska arvatagi, mis ees ootab. Lasteaia osas olen juba ko\u0303vasti targemaks saanud, eks varsti saab siis kooliuudiseid kah vahendada. Ma tean, et mu\u0308u\u0308t on selline nagu la\u0308heks siinsed lapsed viieselt kooli, aga tegelikult on see lasteaiaga va\u0308ga sarnane eelkool, kus la\u0308bi ma\u0308ngu natuke miskit o\u0303pitakse ka. Aga sisuliselt ikka pigem lasteaed kui kool."}, {"text_idx": "#000009", "text": "Kooli osas on po\u0303hiline erinevus see, et kool on alati elukohaja\u0308rgne. Ja elukoht on siin kindel nagu aamen kirikus, sellega ei saa niimoodi ma\u0308ngida nagu Eestis, et vahet pole, kus tegelikult elad ja kuhu sisse oled kirjutatud."}]